**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2022.**

Broj RKP – a: 21519

Matični broj: 03126439

OIB: 23451386899

Naziv obveznika: Srednja škola Glina,

Adresa obveznika: Frankopanska 30, Glina

Oznaka razine: 31

Šifra djelatnosti: 8532

Razdjel: 000

Šifra županije/grada: 121 Sisačko-moslavačka županija/ Glina

Srednja škola Glina posluje u skladu sa Zakonom o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 98/18, 98/19) te Statutom škole. Škola obavlja djelatnost srednjoškolskog obrazovanja te gospodarsku djelatnost iznajmljivanja krovne površine. Srednjoškolsko obrazovanje odvijalo se do 31.08.2022. u dva objekta (modularna škola i dio stare škole koji ima zelenu naljepnicu) u jedno smjenskoj nastavi. Početkom nove školske godine, započela je obnova zgrade Srednje škole Glina te se nastava odvija u modularnom objektu, a administrativno i tehničko osoblje, školska knjižnica i zbornica u kontejnerima iz škole.

Godišnji financijski izvještaji Srednje škole Glina sastavljeni su nakon što su proknjižene sve poslovne promjene, događaji i transakcije za razdoblje 01. siječnja - 31. prosinca 2022. Izvještaji su sastavljeni i predaju se prema odredbama Pravilnika o financijskom Izvještavanju u proračunskom računovodstvu (Narodne novine broj 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2022. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica za Financijsko izvještavanje u sustavu proračuna i Registar proračunskih i izvanproračunskih korisnika (RKPFI). Osoba odgovorna za sastavljanje financijskih izvještaja jest voditeljica računovodstva Iva Pereković, a odgovorna osoba za predaju financijskih izvještaja jest ravnateljica Marija Margušić-Novosel.

o **Bilješke uz Bilancu** – **Obrazac BIL**

* Bilješka broj 1- ***Uredska oprema i namještaj***- Stanje na dan 1.1.2022. na računima odjeljka **0221** iznosi 1.058.972,00 kn, a na dan 31.12.2022. iznosi 1.058.972,27 kn. Promjene na ovo kontu nije bilo jer nismo nabavljali novi namještaj i opremu zbog obnove školskog objekta.
* Bilješka broj 2 –***Knjige*** – Stanje na dan 1. 1. 2022. na računima odjeljka **031** iznosi 199.715,00 kn, a na dan 31. 12. 2022. iznosi 202.965,00 kn. Razlika između početnog i završnog stanja nastala je zbog nabave knjiga za školsku knjižnicu iz sredstava Ministarstva znanosti i obrazovanja.
* Bilješka broj 3 – ***Novac u banci i blagajni***– Stanje novčanih sredstava na računima odjeljka **1111** na dan 31.12.2022. godine iznosi 530.054,29 kn. Navedena novčana sredstva nalaze se na dva žiro računa. Jedan žiro račun otvoren je za potrebe redovitog poslovanja škole i na njemu je saldo 31.12.2022. 236.420,29 kn. Navedena sredstva namijenjena su za podmirivanje obveza nastalih u prosincu 2022. s dospijećem plaćanja u siječnju 2023. godine te za ostale potrebe tekućeg poslovanja. Drugi žiro računu škole otvoren je 2021. godine za uplate donacija za obnovu potresom uništene škole. Njegov saldo na datum 31.12.2022. je 293.634,00 kn.
* Bilješka broj 4 - ***Ostali vlastiti izvori*** - Stanje na dan 31.12.2022. godine iznosi 9.606,00kn, a odnosi se na sredstva dobivena iz gradskog proračuna grada Gline
* **Bilješke uz Izvještaj o prihodima i rashodima, primicima i izdacima – Obrazac PR-RAS**
* Bilješka broj 1- ***6362- Kapitalne pomoći proračunskim korisnicima iz proračuna koji im nije nadležan-***Stanje na ovoj poziciji iznosi 4.351,00 kn, a odnosi se na novčana sredstva za udžbenike 1.101,00 kn i 3.250,00 kn na novčana sredstva za nabavu lektira za školsku knjižnicu. Navedena sredstva osiguralo je Ministarstvo znanosti i obrazovanja.
* Bilješka broj 2- ***63313- Tekuće pomoći iz gradskih proračuna***- Stanje na ovoj poziciji iznosi 9.606,00 kn, a navedena sredstva odnose se na sredstva primljena od Grada Gline za pomoć pri organizaciji maturalne zabave i financiranje nagradnog izleta učenika i nastavnika koji su postigli zavidne rezultate na županijskim i državnim natjecanjima.
* Bilješka broj 3 - ***6381- Tekuće pomoći temeljem prijenosa EU sredstava*** - Stanje na ovoj poziciji iznosi 246.977,16 kn, a odnosi se na novčana sredstva primljena od Agencije za mobilnost i programe Europske unije za potrebe Erasmus+ projekta „Nisu sve rane vidljive“.
* Bilješka broj 4 -  ***6615* - *Prihodi od prodaje proizvoda i robe* –** Stanje na ovoj poziciji iznosi 1.442,88 kn, a odnosi se na prihode od prodaje proizvoda i pruženih usluga koje je Srednja škola Glina ostvarila u 2022. godini zakupom krovne površine.
* Bilješka broj 5 - ***663 - Tekuće donacije*** – Stanje na ovoj poziciji iznosi 350.180,00 kn, a odnosi se na tekuće donacije fizičkih i pravnih osoba koje su uplaćene na poseban donacijski žiro račun škole za obnovu škole ili nabavu namještaja uništene u potresu u prosincu 2020. godine.
* Bilješka broj 6 - ***6711* - *Prihodi iz nadležnog proračuna za financiranje rashoda poslovanja*** – Stanje na ovoj poziciji u 2022. godini iznosi 1.378.620,96 kn, a odnosi se na prihode Osnivača- Sisačko-moslavačke županije za materijalne rashode.
* Bilješka broj 7 - ***3431 - Bankarske usluge i usluge platnog prometa***- U izvještajnom razdoblju ostvareno je 3.849,50 kn. Navedeni iznos odnosi se na troškove platnog prometa banke.
* Bilješka broj 8- ***3236- Obvezni i preventivni zdravstveni pregledi zaposlenika*** - U izvještajnom razdoblju ostvareno je 5.080,00 kn. Navedeni iznos odnosi se na troškove testiranja djelatnika na COVID19.
* Bilješka broj 9 – ***X006 – Višak prihoda i primitaka raspoloživ u sljedećem razdoblju*** Stanje na navedenoj poziciji iznosi 192.097,64 kn. Navedeni višak koristit će se u sljedećem obračunskom razdoblju.

**o Bilješke uz Izvještaj o obvezama – Obrazac OBVEZE**

* Bilješka broj 1 – **V001** - ***Stanje obveza na dan 01. siječnja*** iznosi 2.392,00 kn, a odnosi se na obveze financijskog izvješća za 2022. godinu.
* Bilješka broj 2 – **V009** - ***Stanje nedospjelih obveza na kraju izvještajnog razdoblja*** iznosi 25.000,00 kn, a odnosi se na obveze koje nisu podmirene jer imaju dospijeće u siječnju 2023. godine.

Datum: 31.01.2022.

Voditelj računovodstva Zakonski predstavnik

Iva Pereković Marija Margušić- Novosel, prof.